title: 2009/907/ОВППС: Решение 2009/907/ОВППС на Съвета от 8 декември 2009 година за изменение на Съвместно действие 2008/851/ОВППС относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия

text:
               9.12.2009

               BG

               Официален вестник на Европейския съюз

               L 322/27

      РЕШЕНИЕ 2009/907/ОВППС НА СЪВЕТА

   от 8 декември 2009 година
   за изменение на Съвместно действие 2008/851/ОВППС относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28 и член 43, параграф 2 от него,
   като има предвид, че:

               (1)

               На 10 ноември 2008 г. Съветът прие Съвместно действие 2008/851/ОВППС относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (1).

               (2)

               Предвид опита, придобит през първата година на операцията, е необходимо Съвместно действие 2008/851/ОВППС да бъде изменено, за да се даде възможност на военноморските сили на Европейския съюз да допринесат за наблюдението на риболовните дейности край бреговете на Сомалия.

               (3)

               Пиратските действия и въоръжените грабежи край бреговете на Сомалия продължават за бъдат заплаха за корабоплаването в зоната, и най-вече за доставката на хранителни помощи за населението на Сомалия по линия на Световната програма по изхранване.

               (4)

               Ето защо е необходимо срокът на действие на операцията да бъде удължен с още една година.

               (5)

               На 30 ноември 2009 г. Съветът за сигурност на ООН прие Резолюция 1897 (2009).

               (6)

               Съвместно действие 2008/851/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Съвместно действие 2008/851/ОВППС се изменя, както следва:

               а)

               в член 1 се добавя следният параграф:
               „3.   Освен това Atalanta допринася за наблюдението на риболовните дейности край бреговете на Сомалия.“;

               б)

               в член 2 буква е) се заменя със следното:

                           „е)

                           осъществява връзка и сътрудничество с организациите и структурите, както и с държави, които действат в региона, с цел борба с пиратските действия и въоръжените грабежи край бреговете на Сомалия, по-специално с военноморските сили „Combined Task Force 150“, действащи в рамките на операция „Трайна свобода“;

                           ж)

                           след като бъде постигнат достатъчен напредък в изграждането на морски капацитет на сушата, в т.ч. в областта на мерките за сигурност при обмена на информация, съдейства на властите на Сомалия, като предоставя данни, събрани в хода на операцията, относно риболовните дейности.“.

               в)

               в член 16 параграф 3 се заменя със следното:
               „3.   Военната операция на ЕС приключва на 12 декември 2010 г.“.

         Член 2
   Настоящото решение влиза в сила в деня на приемането му.
   Член 3
   Настоящото решение се публикува в Официален вестник на Европейския съюз.

      Съставено в Брюксел на 8 декември 2009 година.

            За Съвета

            Председател

         C. BILDT

      (1)  ОВ L 301, 12.11.2008 г., стр. 33.


title: 2013/465/ОВППС: Решение EUMM Georgia/1/2013 на Комитета по политика и сигурност от 13 септември 2013 година за назначаване на ръководител на Мисията за наблюдение на Европейския съюз в Грузия (EUMM Georgia)

text:
               21.9.2013

               BG

               Официален вестник на Европейския съюз

               L 251/12

         РЕШЕНИЕ EUMM GEORGIA/1/2013 НА КОМИТЕТА ПО ПОЛИТИКА И СИГУРНОСТ
   от 13 септември 2013 година
   за назначаване на ръководител на Мисията за наблюдение на Европейския съюз в Грузия (EUMM Georgia)
   (2013/465/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2010/452/ОВППС на Съвета от 12 август 2010 г. относно Мисията за наблюдение на Европейския съюз в Грузия (EUMM Georgia) (1), и по-специално член 10, параграф 1 от него,
   като има предвид, че:

               (1)

               Съгласно Решение 2010/452/ОВППС на Съвета Комитетът по политика и сигурност (КПС) е оправомощен, в съответствие с член 38 от Договора, да взема съответните решения с цел упражняване на политическия контрол и стратегическото ръководство на мисията на Европейския съюз в Грузия (EUMM Georgia), включително решението за назначаване на ръководител на мисията.

               (2)

               На 14 септември 2012 г. КПС прие Решение EUMM Georgia/1/2012 (2) за удължаване на мандата на г-н Andrzej TYSZKIEWICZ като ръководител на EUMM Georgia до 14 септември 2013 г.

               (3)

               На 24 юли 2013 г. върховният представител на Съюза по въпросите на външните работи и политиката на сигурност предложи за ръководител на EUMM Georgia за периода от 15 септември 2013 г. до 14 декември 2014 г. да бъде назначен г-н Toivo KLAAR,

         ПРИЕ НАСТОЯЩОТО РЕШЕНИЕ:
   Член 1
   Г-н Toivo KLAAR се назначава за ръководител на Мисията за наблюдение на Европейския съюз в Грузия (EUMM Georgia) за периода от 15 септември 2013 г. до 14 декември 2014 г.
   Член 2
   Настоящото решение влиза в сила в деня на приемането му.

      Съставено в Брюксел на 13 септември 2013 година.

            За Комитета по политика и сигурност

            Председател

         W. STEVENS

      (1)  ОВ L 213, 13.8.2010 г., стр. 43.

      (2)  ОВ L 257, 25.9.2012 г., стр. 15.


title: 2009/209/ЕО: Решение на Европейския парламент от 22 април 2008 година относно освобождаването от отговорност във връзка с изпълнението на бюджета на Агенцията на Европейския съюз за основните права (с предишно наименование Европейски център за мониторинг на расизма и ксенофобията) за финансовата 2006 година

text:
               31.3.2009

               BG

               Официален вестник на Европейския съюз

               L 88/142

         РЕШЕНИЕ НА ЕВРОПЕЙСКИЯ ПАРЛАМЕНТ
   от 22 април 2008 година
   относно освобождаването от отговорност във връзка с изпълнението на бюджета на Агенцията на Европейския съюз за основните права (с предишно наименование Европейски център за мониторинг на расизма и ксенофобията) за финансовата 2006 година
   (2009/209/ЕО)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Агенцията на Европейския съюз за основните права за финансовата 2006 година (1),
   като взе предвид доклада на Сметната палата относно окончателните годишни отчети на Агенцията на Европейския съюз за основните права (с предишно наименование Европейски център за мониторинг на расизма и ксенофобията) за финансовата 2006 година, придружен от отговорите на Агенцията (2),
   като взе предвид препоръката на Съвета от 12 февруари 2008 г. (5843/2008 — C6-0084/2008),
   като взе предвид Договора за ЕО, и по-специално член 276 от него,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Регламент (ЕО) № 168/2007 на Съвета от 15 февруари 2007 г. за създаване на Агенция на Европейския съюз за основните права (4), и по-специално член 21 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно създаването на рамков Финансов регламент за органите, посочени в член 185 от Регламент (ЕО, Евратом) № 1605/2002 на Съвета (5), и по-специално член 94 от него,
   като взе предвид член 71 и приложение V към своя правилник,
   като взе предвид доклада на Комисията по бюджетен контрол и становището на Комисията по граждански свободи, правосъдие и вътрешни работи (A6-0113/2008),

               1.

               Освобождава на директора на Агенцията на Европейския съюз за основните права (с предишно наименование Европейски център за мониторинг на расизма и ксенофобията) от отговорност във връзка с изпълнението на бюджета на агенцията за финансовата 2006 година;

               2.

               Излага своите забележки в резолюцията по-долу;

               3.

               Възлага на своя председател да предаде настоящото решение, както и резолюцията, която е неразделна част от него, на директора на Агенцията на Европейския съюз за основните права, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Harald RØMER

      (1)  ОВ C 261, 31.10.2007 г., стр. 1.

      (2)  ОВ C 309, 19.12.2007 г., стр. 6.

      (3)  ОВ L 248, 16.9.2002 г., стр. 1.

      (4)  ОВ L 53, 22.2.2007 г., стр. 1.

      (5)  ОВ L 357, 31.12.2002 г., стр. 72.
    ---documentbreak---

               31.3.2009

               BG

               Официален вестник на Европейския съюз

               L 88/143

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 22 април 2008 година,
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Агенцията на Европейския съюз за основните права (с предишно наименование Европейски център за мониторинг на расизма и ксенофобията) за финансовата 2006 година
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Агенцията на Европейския съюз за основните права за финансовата 2006 година (1),
   като взе предвид доклада на Сметната палата относно окончателните годишни отчети на Агенцията на Европейския съюз за основните права (с предишно наименование Европейски център за мониторинг на расизма и ксенофобията) за финансовата 2006 година, придружен от отговорите на Агенцията (2),
   като взе предвид препоръката на Съвета от 12 февруари 2008 г. (5843/2008 — C6-0084/2008),
   като взе предвид Договора за ЕО, и по-специално член 276 от него,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Регламент (ЕО) № 168/2007 на Съвета от 15 февруари 2007 г. за създаване на Агенция на Европейския съюз за основните права (4), и по-специално член 21 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно създаването на рамков Финансов регламент за органите, посочени в член 185 от Регламент (ЕО, Евратом) № 1605/2002 на Съвета (5), и по-специално член 94 от него,
   като взе предвид член 71 и приложение V към своя правилник,
   като взе предвид доклада на Комисията по бюджетен контрол и становището на Комисията по граждански свободи, правосъдие и вътрешни работи (A6-0113/2008),

               A.

               като има предвид декларацията на Сметната палата, че е получила убедителни гаранции, че годишните отчети за финансовата 2006 година са надеждни и че извършените операции са законосъобразни и редовни;

               Б.

               като има предвид, че на 24 април 2007 г. Парламентът освободи директора на Европейския център за мониторинг на расизма и ксенофобията от отговорност във връзка с изпълнението на бюджета на Центъра за финансовата 2005 година (6) и в резолюцията, придружаваща решението за освобождаване от отговорност, Парламентът, наред с другото:

                           —

                           отбеляза, че не е въведено управление, основано на дейности, въпреки че Финансовият регламент на центъра предвижда въвеждането му по модела, прилаган при общия бюджет, с цел да се подобри контрола на изпълнението,

                           —

                           прикани центъра да въведе система за планиране и управление на придобиването на оборудване и отбеляза, че не са извършвани периодични проверки на наличностите,

                           —

                           отбеляза, че системата за вътрешен контрол на центъра страда от различни недостатъци, като принципът на разделяне на задълженията не се прилага стриктно, особено по отношение на задълженията за иницииране и проверка;

   Общи въпроси, които се отнасят до въпроси от хоризонтално естество при агенциите на ЕС и които поради това са от значение за процедурата по освобождаване от отговорност във връзка с изпълнението на бюджета на всяка една агенция

               1.

               Отбелязва, че през 2006 г. бюджетите на 24-те агенции и други децентрализирани органи на Общността, които подлежат на одит от Сметната палата, се равняват общо на 1 080,5 милиона евро (като най-голям е бюджетът на Европейската агенция за възстановяване в размер на 271 милиона евро, а най-малък е бюджетът на Европейския полицейски колеж (CEPOL) в размер на 5 милиона евро);

               2.

               Посочва, че кръгът от външни органи на ЕС, които подлежат на одит и освобождаване от отговорност за изпълнението на бюджета, понастоящем обхваща не само традиционните регулаторни агенции, но също така изпълнителните агенции, създадени за осъществяването на специфични програми, а в близко бъдеще ще включи и съвместните предприятия, създадени като публично-частни партньорства (съвместни инициативи в областта на технологиите);

               3.

               Наблюдава, що се отнася до Парламента, че броят на агенциите, подлежащи на процедура по освобождаване от отговорност за изпълнението на бюджета, се променя както следва: финансова година 2000: 8; 2001: 10; 2002: 11; 2003: 14; 2004: 14; 2005: 16; 2006: 20 регулаторни агенции и 2 изпълнителни агенции (не се включват двете агенции, които подлежат на одит от Сметната палата, но са обект на вътрешна процедура по освобождаване от отговорност);

               4.

               Следователно стига до заключението, че понастоящем процедурата по одит/освобождаване от отговорност е тромава и непропорционална по отношение на относителния размер на бюджетите на агенциите/децентрализираните органи на Общността; възлага на своята компетентна комисия да извърши всеобхватен преглед на процедурата по освобождаване от отговорност за агенциите и децентрализираните органи на Общността с оглед изработване на по-прост и рационален подход, като се има предвид непрестанно нарастващият брой органи, всеки от които ще изисква отделен доклад за освобождаване от отговорност през следващите години;

         Принципни съображения

               5.

               Изисква от Комисията, преди създаването на нова агенция или извършването на реформа на съществуваща такава, да представи точни разяснения по следните елементи: вид на агенцията, цели, вътрешна управленска структура, продукти, услуги, ключови процедури, целеви групи, клиенти и заинтересовани страни, официални взаимоотношения с външни субекти, бюджетна отговорност, финансово планиране и политика по отношение на персонала и наемането му;

               6.

               Изисква дейността на всяка агенция да бъде регламентирана чрез годишно споразумение за изпълнението, сключвано от агенцията и отговорната ГД, което следва да съдържа основните цели за следващата година, финансова рамка и ясни показатели за оценка на изпълнението;

               7.

               Изисква Сметната палата или друг независим одитор да подлага агенциите на редовни (и на ad hoc) одити на изпълнението; счита, че тези одити не следва да се ограничават до традиционните елементи на финансово управление и правилното изразходване на обществени средства, а също така да обхващат административната ефективност и ефикасност и да включват определяне на рейтинг на финансовото управление на всяка агенция;

               8.

               Счита, че в случая с агенции, които системно са надценявали бюджетните си нужди, трябва да се предприеме съкращаването на личния състав на базата на незаетите места; счита, че това в дългосрочна перспектива ще доведе до заделянето на по-малко средства за агенциите и до по-ниски административни разходи;

               9.

               Отбелязва като сериозен проблем факта, че редица агенции търпят критика за това, че не следват правилата за обществените поръчки, регламента за финансиране, Правилника за длъжностните лица и т.н.; счита, че основната причина за това е, че повечето регламенти, както и Финансовият регламент са предназначени за по-големи институции и повечето от малките агенции нямат необходимия размер, за да се справят с тези регулаторни разпоредби; поради това призовава Комисията да намери бързо решение с цел да се подобри ефективността, като се групират административните функции на различните агенции, така че да се постигне необходимия размер (като се вземат предвид необходимите промени в основните регламенти, уреждащи положението на агенциите и тяхната бюджетна независимост) или спешно да изготви проект за специфични разпоредби за агенциите (по-специално правила за прилагане относно агенциите), които ще им позволят да бъдат напълно изрядни;

               10.

               Настоява Комисията, когато изготвя предварителния проектобюджет да вземе предвид резултатите от изпълнението на бюджета от различните агенции в предишни години, по-специално в годината n-1, и да преразгледа бюджета, заявен съответно от отделните агенции; приканва съответната компетентна комисия да уважи това преразглеждане и, ако то не е предприето от Комисията, сама да преразгледа въпросния бюджет като го сведе до реалистично равнище, подходящо за капацитета за възприемане и прилагане на въпросната агенция;

               11.

               Припомня своето решение за освобождаване от отговорност по отношение на финансовата 2005 година, в която Комисията бе приканена да представи на всеки пет години проучване относно добавената стойност на всяка съществуваща агенция; приканва всички заинтересувани институции, при отрицателна оценка на добавената стойност на дадена агенция, да вземат необходимите мерки, като преформулират мандата на въпросната агенция или като я закрият; отбелязва, че през 2007 г. не е имало никакви оценки, изготвени от Комисията; настоява за това Комисията да представи поне пет такива оценки преди да се вземе решението за освобождаване от отговорност по отношение на финансовата 2007 година, като започне с най-старите агенции;

               12.

               Изразява мнението, че препоръките към Сметната палата следва да бъдат приложени незабавно, а нивото на изплатените субсидии за агенциите следва да бъде приравнено към техните действителни касови потребности; счита освен това, че измененията към основния Финансов регламент следва да бъдат включени в рамковия финансов регламент за агенциите и в различните специфични финансови регламенти;

         Представяне на данни от доклади

               13.

               Отбелязва, че не съществува стандартен подход на агенциите по отношение на представянето на извършените от тях дейности по време на въпросната финансова година, на техните отчети и доклади относно бюджетното и финансовото управление, нито към въпроса до каква степен е допустимо декларация за достоверността и точността на отчетите да бъде съставяна от директора на агенцията; отбелязва, че не всички агенции правят ясно разграничение между а) представяне на дейността на агенцията пред обществеността и б) технически доклади по въпросите на бюджетното и финансовото управление;

               14.

               Отбелязва, че макар постоянните инструкции на Комисията за съставяне на доклади за дейността да не изискват изрично от агенцията изготвяне на декларация за достоверността и точността на отчетите, през 2006 г. много директори са изготвили такива, като в един от случаите декларацията включва съществена резерва;

               15.

               Припомня параграф 27 от своята резолюция от 12 април 2005 г. (7), в който директорите на агенциите се приканват от този момент нататък да придружават своя годишен доклад за дейността, който се представя заедно с финансова и управленска информация, с декларация за достоверността и точността на отчетите по отношение на законосъобразността и редовността на операциите, подобна на декларациите, подписвани от генералните директори на Комисията;

               16.

               Изисква Комисията да внесе съответните изменения в постоянните си инструкции към агенциите;

               17.

               Освен това предлага Комисията да работи съвместно с агенциите за изработване на хармонизиран модел, приложим за всички агенции и децентрализирани органи на Общността, като се прави ясно разграничение между:

                           —

                           годишен доклад относно операциите, дейността и постиженията на органа, предназначен за широка публика,

                           —

                           финансови отчети и доклад за изпълнението на бюджета,

                           —

                           доклад за дейността, който следва модела на докладите за дейността, изготвяни от генералните директори на Комисията,

                           —

                           подписана от директора на органа декларация за достоверността и точността на отчетите, придружена от резерви или забележки, които според него е удачно да бъдат представени на вниманието на органа, отговарящ за освобождаване от отговорност във връзка с изпълнението на бюджета;

         Общи заключения на Сметната палата

               18.

               Отбелязва заключението на Сметната палата (параграф 10.29 от Годишния доклад (8), че изразходването на субсидиите, платени от Комисията от бюджета на Общността не се основава на достатъчно обосновани прогнози за касовите потребности на агенциите и че този факт, съчетан с размера на пренесените бюджетни кредити, ги кара да държат значителни касови наличности; отбелязва също така препоръката на Сметната палата, че размерът на изплащаните на агенциите субсидии следва да бъде в съответствие с реалните им касови потребности;

               19.

               Отбелязва, че в края на 2006 г. 14 агенции все още не се приложили счетоводната система АВАС (Годишен доклад, бележка под линия към параграф 10.31);

               20.

               Отбелязва забележката на Сметната палата (Годишен доклад, параграф 1.25) относно натрупаните задължения за неползван отпуск, осчетоводени от някои агенции; посочва, че за финансовата 2006 година Сметната палата е включила резерви към своите декларации за достоверността и точността на отчетите по отношение на три агенции (Европейски център за развитие на професионално обучение (CEDEFOP), CEPOL и Европейската железопътна агенция); (за финансовата 2005 година това е било направено за CEDEFOP, Европейския орган за безопасност на храните и Европейската агенция за възстановяване);

         Вътрешен одит

               21.

               Припомня, че в съответствие с член 185, параграф 3 от Финансовия регламент вътрешният одитор на Комисията е също така вътрешен одитор на регулаторните агенции, които получават безвъзмездни средства, изплащани от бюджета на Общността; посочва, че вътрешният одитор докладва пред управителния съвет и пред директора на всяка агенция;

               22.

               Обръща внимание на резервата, включена в годишния доклад за дейността на вътрешния одитор за 2006 г., която гласи следното:
               „Вътрешният одитор на Комисията не е в състояние да изпълнява правилно своите задължения на вътрешен одитор на органите на Общността съгласно член 185 от Финансовия регламент поради липса на човешки ресурси.“;

               23.

               Отбелязва, обаче, забележката на вътрешния одитор в доклада му за дейността за 2006 г., че от 2007 г., благодарение на допълнителните човешки ресурси, предоставени от Комисията на Службата за вътрешен одит (IAS), всички действащи регулаторни агенции ще бъдат подлагани на годишни вътрешни одити;

               24.

               Отбелязва непрестанно нарастващия брой регулаторни и изпълнителни агенции и съвместни предприятия, подлежащи на одит от IAS съгласно член 185 от Финансовия регламент; изисква от Комисията да уведоми своята компетентна комисия дали човешките ресурси, с които разполага IAS, ще бъдат достатъчни за провеждане на годишни одити на всички подобни органи през следващите години;

               25.

               Отбелязва, че член 72, параграф 5 от Регламент (ЕО, Евратом) № 2343/2002 изисква от всяка агенция всяка година да изпраща на органа, който отговаря за освобождаване от отговорност във връзка с изпълнението на бюджета и на Комисията, доклад от директора, който обобщава броя и вида на вътрешните одити, извършени от вътрешния одитор, направените препоръки и предприетите по тези препоръки действия; изисква от агенциите да посочват дали се предприемат такива действия и, ако се предприемат, по какъв начин;

               26.

               Приема за сведение, по отношение на способността за провеждане на вътрешен одит, особено във връзка с по-малките агенции, предложението на вътрешния одитор до компетентната комисия на Парламента от 14 септември 2006 г. по-малките агенции да получат разрешение да ползват услуги по вътрешен одит, предоставяни от частния сектор срещу заплащане;

         Оценка на агенциите

               27.

               Припомня съвместното заявление на Парламента, Съвета и Комисията (9), договорено по време на заседанието на помирителния комитет преди провеждането на Съвета по икономически и финансови въпроси (ECOFIN) във връзка с бюджета на 13 юли 2007 г., което призовава за изготвяне на i) списък на агенциите, които Комисията възнамерява да оценява и на ii) списък на агенциите, които вече са били оценени, придружен от резюме на основните заключения;

         Дисциплинарни процедури

               28.

               Отбелязва, че, поради своя размер, отделни агенции изпитват затруднения при създаването на дисциплинарни съвети ad hoc, съставени от служители от съответната професионална степен, и че Службата за разследвания и дисциплинарни въпроси на Комисията (IDOC) не разполага с правомощия по отношение на агенциите; призовава агенциите да обмислят създаването на свой междуинституционален дисциплинарен съвет;

         Проект на междуинституционално споразумение

               29.

               Припомня проекта на междуинституционално споразумение за оперативната рамка на европейските регулаторни агенции, представен от Комисията (COM(2005) 59), който целеше изграждането на хоризонтална рамка за създаването, структурата, дейността, оценката и контрола на европейските регулаторни агенции; отбелязва, че проектът представлява полезна инициатива в рамките на усилията за рационализиране на създаването и на управлението на агенции; отбелязва заявлението в Обобщителния доклад на Комисията за 2006 г. (параграф 3.1, COM(2007) 274), че макар след публикуването на проекта да не е имало напредък в преговорите, в края на 2006 г. в Съвета отново са започнали дискусии по същество; изразява съжаление, че не е било възможно постигането на по-нататъшен напредък по посока на приемане на документа;

               30.

               Приветства следователно ангажимента на Комисията да представи съобщение относно бъдещето на регулаторните агенции в рамките на 2008 г.;

         Самофинансиращи се агенции

               31.

               Припомня, че за двете самофинансиращи се агенции административният съвет е органът, който освобождава директора от отговорност за изпълнението на бюджета; отбелязва, че и двете агенции имат значителни натрупани излишъци от приходи от събрани такси, пренесени от бюджета за предходната година:

                           —

                           Служба за хармонизация във вътрешния пазар — в пари и парични еквиваленти: 281 милиона евро (10),

                           —

                           Служба на Общността за сортовете растения — в пари и парични еквиваленти: 18 милиона евро (11);

         Конкретни бележки

               32.

               Отбелязва бележката на Сметната палата в доклада ѝ за 2006 г., че агенцията е прехвърлила 235 000 EUR от дял III (оперативен резерв) в дял I (разходи за персонала) за покриване на нарасналите разходи за срочно наети служители, без да представи документация, която обосновава това прехвърляне, както се изисква съгласно Финансовия регламент на Агенцията;

               33.

               Отбелязва, че съгласно отчета за стопанския резултат през 2006 г. агенцията е възстановила положително салдо от 1 170 985 EUR на Комисията;

               34.

               Припомня, че през декември 2006 г. Съветът по правосъдие и вътрешни работи постигна споразумение за удължаването на мандата на Центъра за мониторинг на расизма и ксенофобията с оглед преобразуването му в Агенция за основните права;

               35.

               Изразява съжаление, че годишният доклад и отчетите за работната програма за 2006 и 2007 г. съдържат сравнително малко информация относно изпълнението на бюджета, финансовата отчетност, рисковете, оценката и одита; приканва агенцията да повиши качеството на финансовата си отчетност и да публикува годишния доклад за дейността на своя уебстраница;

               36.

               Подчертава необходимостта агенцията да съблюдава правилата и целите на Правилника за длъжностните лица по отношение на процедурите за наемане на персонал;

               37.

               Приветства усилията на агенцията да се съобрази със забележките на Сметната палата към агенцията да продължава да подобрява финансовото си управление.

      (1)  ОВ C 261, 31.10.2007 г., стр. 1.

      (2)  ОВ C 309, 19.12.2007 г., стр. 6.

      (3)  ОВ L 248, 16.9.2002 г., стр. 1.

      (4)  ОВ L 53, 22.2.2007 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 187, 15.7.2008 г., стр. 92.

      (7)  Резолюция на Европейския парламент относно забележките, придружаващи решението за освобождаване от отговорност на директора на Европейския център за мониторинг на расизма и ксенофобията във връзка с изпълнението на бюджета на Центъра за финансовата 2003 година (ОВ L 196, 27.7.2005 г., стр. 127).

      (8)  ОВ C 273, 15.11.2007 г., стр. 1.

      (9)  Документ на Съвета DS 605/1/07 Rev1.

      (10)  Източник: Доклад относно годишните отчети на Службата за хармонизация на вътрешния пазар за финансовата 2006 година, придружен от отговорите на Службата (ОВ C 309, 19.12.2007 г., стр. 141).

      (11)  Източник: Доклад относно годишните отчети на Службата на Общността за сортовете растения за финансовата 2006 година, придружен от отговорите на Службата (ОВ C 309, 19.12.2007 г., стр. 135).


title: Решение на Съвета от 12 март 2001 година относно участието на Общността в Международната изследователска група по оловото и цинка

text:
Важна правна забележка

|

32001D0221

Официален вестник n° L 082 , 22/03/2001 стр. 0021 - 0027 специално чешко издание глава 16 том 01 стр. 164  - 170 специално испанско издание глава 16 том 01 стр. 164  - 170 специално унгарско издание глава 16 том 01 стр. 164  - 170 специално литвийско издание глава 16 том 01 стр. 164  - 170 LV.ES глава 16 том 01 стр. 164  - 170 MT.ES глава 16 том 01 стр. 164  - 170 PL.ES глава 16 том 01 стр. 164  - 170 SK.ES глава 16 том 01 стр. 164  - 170 специално словенско издание глава 16 том 01 стр. 164  - 170

		20010312Решение на Съветаот 12 март 2001 годинаотносно участието на Общността в Международната изследователска група по оловото и цинка(2001/221/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133 от него,като взе предвид предложението на Комисията,като има предвид, че:(1) Уставът на Международната изследователска група по оловото и цинка (ILZSG) бе приет по време на Учредителното събрание за оловото и цинка, организирано под егидата на Икономическия и социален съвет на Обединените нации в Ню Йорк през май 1959 г.(2) ILZSG функционира независимо, като самостоятелна междуправителствена организация, присъединила се към Обединените нации, която дава възможност на своите членове да:а) получават точни и актуални сведения за световните пазари на олово и цинк; иб) провеждат редовни междуправителствени консултации относно международната търговия с олово и цинк и всички други свързани с това въпроси, представляващи интерес за страните членки.(3) ILZSG осъществява дейността си главно чрез своите шест комитета: Постоянен комитет, Статистически и прогнозен комитет, Комитет по минните проекти и проектите за металургични предприятия, Комитет по рециклирането, Международен икономически комитет и Комитет по околната среда. Освен това Индустриалната консултативна комисия, съставена от специалисти от страните членки със солиден опит в оловната и цинковата промишленост, се ръководи от председателя на групата за проучвания. Комисията съветва членовете на групата за проучвания и е отворена за консултации.(4) ILZSG е признат международен орган за продуктите от Общия стоков фонд на Обединените нации за продуктите, което му дава право да кандидатства за разработване на проекти от Общия фонд.(5) Правителствата и договарящи се страни от СТО/ГАТТ бяха поканени да нотифицират генералния секретар на Обединените нации за приемането на устава и процедурния правилник съгласно член 1 от процедурния правилник на ILZSG.(6) ILZSG се финансира от правителствата на страните членки. Вноските се изчисляват, като се разпредели половината от бюджета поравно на броя на страните членки, като другата половина се разпределя според дела на всяка страна в цялата търговия с олово и с цинк.(7) Няколко държави-членки на Общността вече участват в работата на ILZSG,ПРИЕ НАСТОЯЩОТО РЕШЕНИЕ:Член 1Общността приема устава и процедурния правилник на Международната изследователска група по оловото и цинка.Общността изпраща до генералния секретар на Обединените нации своите документи за приемане.Текстовете на устава и на процедурния правилник са приложени към настоящото решение.Член 2Председателят на Съвета е оправомощен да посочи лицата, упълномощени да представят документите за приемането от името на Общността.Съставено в Брюксел на 12 март 2001 година.За СъветаПредседателB. Ringholm--------------------------------------------------20010312ПРИЛОЖЕНИЕ IУСТАВ НА МЕЖДУНАРОДНАТА ИЗСЛЕДОВАТЕЛСКА ГРУПА ПО ОЛОВОТО И ЦИНКАЧленство1. Членството в Международната изследователска група по оловото и цинка е отворено за правителствата на страните – членки на Организацията на обединените нации или на съответните специализирани организации, както и за договарящите се страни по Общото споразумение за митата и търговията, които считат, че са по същество заинтересовани от производството, потреблението или търговията с олово и цинк.Функции2. Групата предоставя възможност да се пристъпи към подходящи междуправителствени консултации относно международната търговия с олово и/или цинк и предприема всички проучвания относно световното положение в областта на оловото и цинка, които прецени за подходящи, като се съобразява особено с това, доколко е желателно да се предоставят постоянно точни сведения относно състоянието на предлагането и на търсенето и неговото вероятно развитие. За тази цел групата ще направи необходимото за събирането и разпространяването на статистически сведения, като използва, доколкото това е практически осъществимо, съществуващите източници.3. Групата изследва подходящите решения, които биха могли да бъдат дадени за всички специфични проблеми или трудности, които съществуват или има опасност да се появят по отношение на пазарите на оловото и на цинка и за които изглежда, че няма да могат да се разрешат в хода на нормалното развитие на световната търговия.4. Групата може да изпраща доклади на правителствата на страните членки. Докладите могат да съдържат предложения и/или препоръки.5. По смисъла на настоящия устав цинкът и оловото включват отпадъците, отломките и/или остатъците, както и всички продукти, получени от олово или цинк, които групата може да определи.Дейност на групата за проучване6. Групата се събира на датите и местата, удобни за нейните членове.7. Групата приема процедурен правилник, какъвто счита, че е необходим за правилното осъществяване на дейността ѝ.8. Относно своя секретариат групата приема разпоредбите, които счита, че са необходими за доброто осъществяване на дейността ѝ.9. Правителствата участници участват в разходите на групата по начин, който трябва да бъде определен от нея.10. Групата продължава да съществува, докато според участващите правителства служи на полезни цели.11. Групата приема разпоредби, каквито счита, че са необходими, за да осигури обмена на информация с правителствата на заинтересованите неучастващи страни, посочени в параграф 1, и със заинтересованите неправителствени и междуправителствени организации. Групата си сътрудничи по-специално с Временния комитет за съгласуване на международните споразумения относно стоките, който съгласно Резолюция 557 F (ХVIII) на Икономическия и социален съвет има функция да съгласува дейността на изследователските групи и на съветите.(Възпроизведен като Документ LZ/13 от 13 септември 1960 г., от Документ E/conf. 31/1 от 6 май 1959 г., Доклад от учредителната среща на Международната изследователска група по оловото и цинка).--------------------------------------------------20010312ПРИЛОЖЕНИЕ IIПРОЦЕДУРЕН ПРАВИЛНИК НА МЕЖДУНАРОДНАТА ИЗСЛЕДОВАТЕЛСКА ГРУПА ПО ОЛОВОТО И ЦИНКАЧленствоПравило 1Всяко правителство, посочен в параграф 1 от устава, което желае да стане член на Изследователската група, нотифицира за това писмено генералния секретар. Нотификацията съдържа декларация от съответното правителство, че то се счита по същество заинтересовано от производството, потреблението или търговията с олово и/или цинк и че приема устава и процедурния правилник.Правило 2Всеки член може по всяко време да се оттегли от групата, като нотифицира писмено генералния секретар; оттеглянето влиза в сила от датата, посочена в нотификацията. Оттеглянето не засяга финансовите задължения, които вече са поети, и фактът на оттеглянето от групата не дава на съответното правителство никакво право на намаление на неговата вноска за финансовата година, през която настъпва оттеглянето.Правило 3Генералният секретар нотифицира всеки член на групата за всяка нотификация, получена в съответствие с членове 1 и 2.ПредставителствоПравило 4Всеки член на групата посочва, ако е възможно, едно лице, пребиваващо в седалището на групата, на което трябва да се изпращат всички известия и други съобщения относно работата на групата, като с генералния секретар може да бъде договорено и друго.Правило 5Всеки член на групата нотифицира възможно най-бързо на генералния секретар имената на представителите, заместниците и съветниците, определени да го представляват на дадено заседание. Членовете могат обаче да посочат постоянни делегации, които да ги представляват на всички заседания на групата до приемането на ново решение.Правило 6Ако един член на групата и териториите, за чието международно представителство той отговаря, образува обединение, един или повече от членовете на което проявяват интерес главно към производството на олово и на цинк, докато един или няколко други членове се интересуват преди всичко от потреблението на такива, по искане на заинтересования член на групата представителството може да бъде осъществявано или общо за всички разглеждани територии, попадащи в групата, или отделно за териториите производители, от една страна, и за териториите потребители, от друга страна. Когато една територия или една група от територии бъде представлявана отделно в съответствие с разпоредбите на настоящия член, тя се счита по смисъла на тези разпоредби за член на групата.ВръзкаПравило 7Групата приема мерките, които смята, че са подходящи, за да може да обменя информация със заинтересованите неучастващи правителства на държавите, посочени в параграф 1 от нейния устав, и с компетентните неправителствени и междуправителствени организации.Групата може да предложи на всяка подходяща междуправителствена или неправителствена организация, която проявява интерес по същество към проблемите на оловото и цинка, да бъде представлявана на нейните събрания от наблюдател, при условие че тази организация предостави на групата аналогични права. Този наблюдател може да присъства на всички събрания на групата, освен ако групата реши друго, по отношение на цяло събрание или част от него или по отношение на поредица от събрания. Независимо от това, освен при наличие на решение в обратен смисъл от страна на групата, този наблюдател не може да присъства на събранията на Постоянния комитет, на даден комитет или на даден подкомитет, в който не са представлявани всички членове на групата.Председателят може да покани един наблюдател да участва в разискванията на групата, отнасящи се до всеки един проблем, към който организацията, представлявана от наблюдателя, проявява сериозен интерес, но този наблюдател няма право да гласува или да прави предложения.Изброените по-долу членове от процедурния правилник на групата се прилагат по отношение на всяка такава организация, mutatis mutandis: членове 4, 5, 13, 16, 26, 27 и 28.Финансови задълженияПравило 8Финансовата година за групата започва на 1 януари и завършва на 31 декември.Правило 9Всеки член на групата участва ежегодно в разходите на групата, като внася годишна вноска, съответстваща на скала за вноски, изчислена съгласно определен минимум, в зависимост от интереса, който оловото и цинкът представляват за всеки член. На последното официално предвидено заседание за всяка година групата приема бюджета за следващата финансова година и се определят вноските на всяка членуващото правителство. Генералният секретар нотифицира незабавно всяка членуваща страна за размера на нейната вноска. Вноските стават дължими на 1 януари. Всяка членуваща страна, която не е платила вноската си за предходната календарна година към момента на редовната пролетна среща на Постоянния комитет, следва да обясни това закъснение на същата среща. Всеки член, чиито неиздължени вноски са по-големи по размер от вноската, която той дължи за предходната финансова година, се лишава от правото си на глас или членството му може да бъде преустановено за периода, докато той не изплати дължимите вноски.Правило 10Всяка страна, която стане член на групата през финансовата година, внася такава част от редовната си годишна вноска, каквато групата определи. Вноските, получени от новите членове, по никакъв начин не засягат тези, които са приложими за страните, които вече са били членове през въпросната финансова година.Правило 11Вноските на членовете са платими във валутата на държавата, в която е седалището на групата. Финансовите договорености за групата се приемат от генералния секретар с одобрението на Постоянния комитет, като тези договорености се прилагат, докато групата вземе друго решение.Правило 12Приемането на бюджета дава право да бъдат извършени предвидените в него разходи. В рамките на общия бюджет и с одобрението на Постоянния комитет, или на съответно определени орган или служител на Постоянния комитет, средствата, записани в една позиция в бюджета, могат да бъдат използвани за друга позиция. Плащанията от името на групата могат да бъдат извършвани със съгласието на едно или повече лица, определени от Постоянния комитет в зависимост от неговото решение в съответния момент.Правило 13Пътните разноски и командировъчните на делегациите на страните членки, включително тези на делегациите към комитетите или другите органи на групата, не се поемат от средствата на групата.Седалище на групатаПравило 14Главното управление на групата е в Лондон, докато тя вземе друго решение. Групата провежда заседанията си на места, където тя реши.Заседания на групатаПравило 15Заседанията на групата извън тези, които са били предвидени на предходно заседание, могат да бъдат свиквани по искане на Постоянния комитет или на председателя на групата или на не по-малко от четири от нейните членове. Когато искането се позовава на спешност, към него трябва да бъде приложено изложение на мотивите.Правило 16Генералният секретар изпраща писмена нотификация на определения представител на всеки член на групата за датата на всяко заседание, заедно с временния дневен ред на това заседание. Тази нотификация и временният дневен ред се изпращат най-малко 35 дни преди заседанието. Ако дадено заседание бъде свикано по спешност, нотификацията и временният дневен ред се изпращат най-малко 15 дни преди него, а поканата съдържа изложение на причините, които налагат това заседание.Временен дневен редПравило 17Временният дневен ред на всяко заседание се изготвя от генералния секретар след консултации с председателя на групата. Всеки член на групата, който желае определен въпрос да бъде разгледан на дадено заседание на групата, ако е възможно, уведомява за това генералния секретар 60 дни преди началото на заседанието, като включва в нотификацията си писмена обяснителна записка. Дневният ред се определя окончателно по време на заседанието на групата.Председател и заместник-председателиПравило 18Групата има един председател и двама заместник–председатели, които се избират за една календарна година и могат да бъдат преизбирани. Изборите за определена календарна година се провеждат на подходящо събрание през предходната календарна година, но ако тези избори не се състоят, председателят и заместник–председателите продължават да изпълняват функциите си до избирането и встъпването в длъжност на техните заместници.Правило 19Председателят или заместник–председателят, който действа в качеството на председател, има задължението:а) да председателства и да ръководи разискванията на всяко заседание;б) да обявява откриването и закриването на всяко заседание на групата;в) да ръководи разискванията по време на заседания, да осигурява прилагането на настоящите правила, да дава думата и при спазване на разпоредбите на член 20, да се произнася по всички въпроси в дневния ред;г) да се допитва до групата, да обявява решенията и ако е поискано гласуване, да покани членовете да гласуват и да обяви резултата от гласуването.Осъществяване на дейносттаПравило 20По време на дискутирането на всеки въпрос всеки представител може да представи искане за разглеждане на даден въпрос и да поиска приключването или отлагането на разискванията. Във всеки един от тези случаи председателят съобщава незабавно своето решение, което се потвърждава, ако не бъде отхвърлено на заседанието.Правило 21Кворумът, необходим за всяко събрание на групата, се състои от мнозинството от нейните членове.Правило 22Събранията на групата не са публични, освен ако групата реши друго.Правило 23Решенията на групата обикновено се взимат съгласно общото становище на групата, без да има гласуване. Ако бъде поискано гласуване на решения, отнасящи се до бюджета, изменение на бюджета или изменение, което да бъде направено или в устава на групата, или в настоящия член на процедурния правилник, е необходимо мнозинство от две трети от присъстващите и гласуващи членове. Гласуването става с вдигане на ръка, чрез поименно гласуване или с тайно гласуване в зависимост от това, какво е било поискано. Ако е поискано гласуване на други решения, е достатъчно обикновено мнозинство.Правило 24Председателят или заместник–председателят, който действа в качеството на председател, не упражнява правото си на глас, но може да посочи друг член от своята делегация, който да гласува вместо него.Правило 25Председателят на Постоянният комитет може да направи необходимото групата да вземе решение по даден въпрос чрез писмена процедура. За тази цел на членовете се изпраща съобщение, с което те биват поканени да се произнесат преди изтичането на определен срок, който не може да бъде по-кратък от 21 дни. Съобщението излага ясно съответния въпрос и предложенията, относно които членовете са призовани да гласуват "за" или "против". След изтичането на определения срок генералният секретар нотифицира всички членове за взетото решение. Ако в отговор на съобщението четири страни членки изразят възражения срещу прилагането на писмената процедура, гласуването не се състои и решаването на въпроса се отлага за следващото заседание на групата.Официални и работни езициПравило 26Английски, испански, руски и френски език са официалните и работните езици на групата. Всеки представител, който иска да се изкаже на друг език, отговаря за превода на един от работните езици.Всички документи на групата се превеждат на четирите работни езика.Правило 27Протоколът от заседанията се състои от обобщаващ протокол на разискванията, който първоначално се изготвя във временен вариант. Ако една делегация желае да измени декларациите си, които са били записани във временния протокол, тя може да го направи, като нотифицира за това генералния секретар в срок от 21 дни след публикуването на този протокол, след което не може да се прави промяна, освен ако тя не бъде одобрена от групата на следващото ѝ заседание.Правило 28Информацията, с която разполага групата, протоколите от процедурите и всички други документи на изследователската група и на нейните различни комитети и други органи са поверителни, докато и ако не бъде взето решение в обратен смисъл от групата или ако е подходящо, от Постоянния комитет.Постоянен комитетПравило 29Групата създава Постоянен комитет, който се състои от членовете на групата, които са съобщили на генералния секретар желанието си да вземат участие в неговата работа. Документите, свързани с работата на комитета, се предоставят на лицето, определено от всеки член на комитета.Постоянният комитет избира свой председател и свои заместник–председатели.Генералният секретар или служител, определен от него, изпълнява функциите на секретар на комитета.Комитетът, който се събира поне два пъти в годината, приема свой собствен процедурен правилник.Правило 30Постоянният комитет следи отблизо положението на оловото и цинка и отправя до групата всякакви препоръки, които счита за желателни. Той изпълнява всички други задължения, които може да му възложи групата. Освен това той носи съответната отговорност, свързана с работата на секретариата, изработването на проектобюджет и другите финансови разпоредби, посочени в член 12. Комитетът се нотифицира редовно за всички финансови операции, извършени от името на групата.Други комитетиПравило 31Групата може да създава всякакви други комитети или органи, считани за необходими, в съответствие с разпоредбите и условията, определени от нея.СекретариатПравило 32Групата разполага със секретариат, който се състои от генерален секретар и от необходимия персонал. Секретариатът се назначава или осигурява в съответствие с условията, определени от групата.Правило 33Генералният секретар отговаря, съгласно решенията, които групата би взела относно секретариата, за изпълнението на всички задачи, с които е натоварен секретариатът, по-специално, обслужването на групата и на нейните комитети.ИзмененияПравило 34Настоящият процедурен правилник може да бъде изменян с решение на групата, взето в съответствие с член 23.(Документ LZ/161 от 26 септември 1977 г., преразгледан въз основа на Документи LZ/58 от 13 ноември 1964 г., LZ/15 от 10 октомври 1960 г. и LZ/9 от 3 август 1960 г.).--------------------------------------------------


title: Решение 2014/265/ОВППС на Съвета от 12 май 2014 година за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна

text:
               12.5.2014

               BG

               Официален вестник на Европейския съюз

               L 137/9

         РЕШЕНИЕ 2014/265/ОВППС НА СЪВЕТА
   от 12 май 2014 година
   за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 17 март 2014 г. Съветът прие Решение 2014/145/ОВППС (1).

               (2)

               Предвид сериозното положение в Украйна ограниченията за влизане и замразяването на финансови средства и икономически ресурси следва да се прилагат спрямо физически лица, които са отговорни за действия или политики, активно подкрепят или осъществяват такива действия или политики, подкопаващи или застрашаващи териториалната цялост, суверенитета и независимостта на Украйна или стабилността или сигурността в Украйна, или възпрепятстващи работата на международните организации в Украйна, и физически и юридически лица, образувания или органи, свързани с тях, или юридически лица, образувания или органи в Крим или Севастопол, чиято собственост е била прехвърлена в разрез с украинското право, или юридически лица, образувания или органи, които са се възползвали от това прехвърляне. За възползвали се от прехвърлянето на собствеността се считат юридически лица, образувания или органи, които са придобили собственост върху активи, прехвърлени в разрез с украинското право, вследствие на анексирането на Крим и Севастопол.

               (3)

               Освен това Съветът смята, че в списъка на подлежащите на ограничителни мерки лица, образувания и органи, който се съдържа в приложението към Решение 2014/145/ОВППС, следва да бъдат добавени и други лица и образувания.

               (4)

               Необходимо е Съюзът да предприеме допълнителни действия за изпълнението на определени мерки.

               (5)

               Поради това Решение 2014/145/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение 2014/145/ОВППС се изменя както следва:

               1)

               Член 1, параграф 1 се заменя със следното:
               „1.   Държавите членки предприемат необходимите мерки, за да предотвратят влизането на тяхна територия или транзитното преминаване през нея на физическите лица, които са отговорни за, активно подкрепят или осъществяват действия или политики, подкопаващи или застрашаващи териториалната цялост, суверенитета и независимостта на Украйна или стабилността или сигурността в Украйна, или възпрепятстващи работата на международните организации в Украйна, както и на свързани с тях физически лица, както са посочени в приложението.“.

               2)

               Член 2, параграф 1 се заменя със следното:
               „1.   Замразяват се всички финансови средства и икономически ресурси, принадлежащи, притежавани, държани или контролирани от физически лица, които са отговорни за действия или политики, активно подкрепят или осъществяват такива действия или политики, подкопаващи или застрашаващи териториалната цялост, суверенитета и независимостта на Украйна или стабилността или сигурността в Украйна, или възпрепятстващи работата на международните организации в Украйна, и физически и юридически лица, образувания или органи свързани с тях, или юридически лица, образувания или органи в Крим или Севастопол, чиято собственост е била прехвърлена в разрез с украинското право, или юридически лица, образувания или органи, които са се възползвали от това прехвърляне, както са посочени в приложението.“.

               3)

               Член 3, параграф 1 се заменя със следното:
               „1.   Съветът, по предложение на държава членка или на върховния представител на Съюза по въпросите на външните работи и политиката на сигурност, взема с единодушие решение за съставянето и изменението на списъка в приложението.“.

         Член 2
   Лицата и образуванията, изброени в приложението към настоящото решение, се добавят в списъка, който се съдържа в приложението към Решение 2014/145/ОВППС.
   Член 3
   Настоящото решение влиза в сила в деня на публикуването му в Официален вестник на Европейския съюз.

      Съставен в Брюксел на 12 май 2014 година.

            За Съвета

            Председател

         C. ASHTON

      (1)  Решение 2014/145/ОВППС от 17 март 2014 г. относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна (ОВ L 78, 17.3.2014 г., стр. 16).

      ПРИЛОЖЕНИЕ
      Списък на лицата и образуванията, посочени в член 2

                  Име

                  Идентифицираща информация

                  Основания

                  Дата на вписване

                  1.

                  Vyacheslav Viktorovich VOLODIN

                  Роден на 4 февруари 1964 г. в Алексеевка, Саратовска област

                  Първи заместник-ръководител на президентската администрация на Русия. Отговорен за надзора върху политическата интеграция на анексираната украинска област Крим в Руската федерация.

                  12.5.2014 г.

                  2.

                  Vladimir SHAMANOV

                  Роден на 15.2.1954 г. в Барнаул

                  Командващ руските десантни войски, генерал-полковник. На високата си длъжност носи отговорност за разполагането на руски десантни сили в Крим.

                  12.5.2014 г.

                  3.

                  Vladimir Nikolaevich PLIGIN

                  Роден на 19.5.1960 г. в Игнатово, Вологодска област, СССР.

                  Председател на Комисията по конституционно право на Думата. Отговорен за улесняване на приемането на законодателство относно анексирането на Крим и Севастопол в Руската федерация.

                  12.5.2014 г.

                  4.

                  Petr Grigorievich JAROSH

                  Изпълняващ длъжността ръководител на бюрото на Федералната служба по миграция за Крим. Отговорен за систематичното издаване по ускорена процедура на руски паспорти за жителите на Крим.

                  12.5.2014 г.

                  5.

                  Oleg Grigorievich KOZYURA

                  Роден на 19.12.1962 г. в Запорожие

                  Изпълняващ длъжността ръководител на бюрото на Федералната служба по миграция за Севастопол. Отговорен за систематичното издаване по ускорена процедура на руски паспорти за жителите на Крим.

                  12.5.2014 г.

                  6.

                  Viacheslav PONOMARIOV

                  Самопровъзгласил се за кмет на Славянск. Ponomarev е призовал Владимир Путин да изпрати руски войски, които да защитят града, и по-късно е поискал от него доставката на оръжие. Хората на Ponomarev са свързани с отвличания (отвлекли са украинската репортерка Irma Krat и репортера за Vice News Simon Ostrovsky, които по-късно бяха освободени, и са задържали военните наблюдатели по Виенския документ на ОССЕ).

                  12.5.2014 г.

                  7.

                  Igor Mykolaiovych BEZLER

                  Роден през 1965 г.

                  Един от ръководителите на самопровъзгласилата се милиция в Горловка. Bezler е поел контрол върху Службата за сигурност на Украйна в сградата на Донецка област и впоследствие е завзел областното управление на Министерството на вътрешните работи в град Горловка. Свързан с Ihor Strielkov, под чието командване според данни на Украинската служба за сигурност е участвал в убийството на народния представител в Общинския съвет на Горловка Volodymyr Rybak.

                  12.5.2014 г.

                  8.

                  Igor KAKIDZYANOV

                  Един от ръководителите на въоръжените сили на провъзгласилата се „Донецка народна република“. Според Pushylin, един от ръководителите на „Донецката народна република“, целта на силите е „защита на народа на“ Донецката народна република „и на териториалната цялост на републиката“.

                  12.5.2014 г.

                  9.

                  Oleg TSARIOV

                  Член на Радата. Публично е призовавал за създаването на Новорусийска федерална република, включваща югоизточните области на Украйна.

                  12.5.2014 г.

                  10.

                  Roman LYAGIN

                  Ръководител на Централната избирателна комисия на „Донецката народна република“. Взел активно участие в организирането на референдума на 11 май за самоопределение на „Донецката народна република“.

                  12.5.2014 г.

                  11.

                  Aleksandr MALYKHIN

                  Ръководител на Централната избирателна комисия на „Луганската народна република“. Взел активно участие в организирането на референдума на 11 май за самоопределение на „Луганската народна република“.

                  12.5.2014 г.

                  12.

                  Natalia Vladimirovna POKLONSKAYA

                  Родена на 18.3.1980 г. в Евпатория.

                  Прокурор на Крим. Активно работи по анексирането на Крим от Русия.

                  12.5.2014 г.

                  13.

                  Igor Sergeievich SHEVCHENKO

                  Изпълняващ длъжността прокурор на Севастопол. Активно работи по анексирането на Севастопол от Русия.

                  12.5.2014 г.

      Образувания:

                  Име

                  Идентифицираща информация

                  Основания

                  Дата на вписване

                  1.

                  PJSC CHERNOMORNEFTEGAZ

                  На 17.3.2014 г.„Парламентът на Крим“ прие резолюция, с която се обявява изземването на активи, принадлежащи на предприятието Chernomorneftegaz, от името на „Република Крим“. По този начин предприятието на практика е конфискувано от „властите“ в Крим.

                  12.5.2014 г.

                  2.

                  FEODOSIA

                  На 17.3.2014 г.„Парламентът на Крим“ прие резолюция, с която се обявява изземването на активи, принадлежащи на предприятието Feodosia, от името на „Република Крим“. По този начин предприятието на практика е конфискувано от „властите“ в Крим.

                  12.5.2014 г.


title: 2014/232/ЕС: Решение на Съвета от 14 април 2014 година относно сключването, от името на Европейския съюз, на протокола за определяне на възможностите за риболов и на финансовото участие, предвидени в действащото Споразумение за партньорство в сектора на рибарството между Европейския съюз и Република Габон

text:
               26.4.2014

               BG

               Официален вестник на Европейския съюз

               L 125/48

         РЕШЕНИЕ НА СЪВЕТА
   от 14 април 2014 година
   относно сключването, от името на Европейския съюз, на протокола за определяне на възможностите за риболов и на финансовото участие, предвидени в действащото Споразумение за партньорство в сектора на рибарството между Европейския съюз и Република Габон

      (2014/232/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 43 във връзка с член 218, параграф 6, буква а) и член 218, параграф 7 от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               На 16 април 2007 г. Съветът одобри Споразумението за партньорство в сектора на рибарството между Република Габон и Европейската общност (наричано по-долу „Споразумение за партньорство“) с приемането на Регламент (ЕО) № 450/2007 (1).

               (2)

               Европейският съюз договори нов протокол с Република Габон, с който на корабите на Съюза се предоставят възможности за риболов във водите, над които Република Габон упражнява своя суверенитет или юрисдикция по отношение на рибарството.

               (3)

               Новият протокол беше подписан в съответствие с Решение 2013/462/ЕС на Съвета (2) и се прилага временно от 24 юли 2013 г. (3).

               (4)

               Поради това новият протокол следва да се одобри.

               (5)

               Със Споразумението за партньорство се създава съвместен комитет, който наблюдава прилагането на споразумението. Освен това в съответствие с протокола съвместният комитет може да одобрява някои изменения на протокола. За да се улесни одобряването на такива изменения, е целесъобразно на Комисията да се дадат правомощия, при спазване на определени условия, да одобрява измененията по опростена процедура,

         ПРИЕ НАСТОЯЩОТО РЕШЕНИЕ:
   Член 1
   Протоколът за определяне на възможностите за риболов и на финансовото участие, предвидени в Споразумението за партньорство в сектора на рибарството между Европейския съюз и Република Габон (наричан по-долу „протокол“), се одобрява от името на Съюза (4).
   Член 2
   Председателят на Съвета, от името на Съюза, извърша нотификацията, предвидена в член 15 от протокола.
   Член 3
   При спазване на разпоредбите и условията, посочени в приложението, Комисията се упълномощава да одобрява от името на Съюза измененията на протокола в рамките на съвместния комитет.
   Член 4
   Настоящото решение влиза в сила в деня на приемането му.

      Съставено в Люксембург на 14 април 2014 година.

            За Съвета

            Председател

         A. TSAFTARIS

      (1)  Регламент (ЕО) № 450/2007 на Съвета от 16 април 2007 г. за сключване на Споразумение за партньорство в сектора на рибарството между Европейската общност и Република Габон (ОВ L 109, 26.4.2007 г., стр. 1).

      (2)  Решение 2013/462/ЕС на Съвета от 22 юли 2013 г. относно подписването от името на Европейския съюз и временното прилагане на протокола за определяне на възможностите за риболов и на финансовото участие, предвидени в Споразумение за партньорство в сектора на рибарството между Европейския съюз и Република Габон (ОВ L 250, 20.9.2013 г., стр. 1).

      (3)  Информация относно датата на подписване на протокола за определяне на възможностите за риболов и на финансовото участие, предвидени в действащото Споразумение за партньорство в сектора на рибарството между между Европейския съюз и Република Габон (ОВ L 229, 28.8.2013 г., стр. 1).

      (4)  Протоколът беше публикуван в ОВ L 250, 20.9.2013 г., стр. 2, заедно с решението за подписването му.

      ПРИЛОЖЕНИЕ
      Обхват на пълномощието и процедура за установяване на позицията на Съюза в рамките на съвместния комитет

                  1)

                  Комисията се упълномощава да води преговори с Република Габон и, когато е целесъобразно и при спазване на точка 3 от настоящото приложение, да договаря изменения на протокола по отношение на следното:

                              а)

                              преглед на възможностите за риболов в съответствие с членове 5 и 6 от протокола;

                              б)

                              решение относно реда и условията за секторната подкрепа в съответствие с член 3 от протокола;

                              в)

                              технически спецификации, ред и условия от обхвата на правомощията на съвместния комитет в съответствие с приложението към протокола.

                  2)

                  В рамките на съвместния комитет, създаден по силата на Споразумението за партньорство, Съюзът:

                              а)

                              действа в съответствие с целите на Съюза в рамките на общата политика в областта на рибарството;

                              б)

                              се съобразява със заключенията на Съвета от 19 март 2012 г. във връзка със съобщението на Комисията относно външното измерение на общата политика в областта на рибарството;

                              в)

                              застъпва позиции, които съответстват на приложимите разпоредби, приети от регионалните организации за управление на рибарството.

                  3)

                  Когато на заседание на съвместния комитет се предвижда да бъде прието решение за изменение на протокола съгласно параграф 1, се предприемат необходимите мерки, така че позицията, която ще бъде изразена от името на Съюза, да отчита най-актуалната статистическа, биологична и друга полезна информация, с каквато разполага Комисията.
                  За тази цел и въз основа на тази информация службите на Комисията представят на Съвета или на неговите подготвителни органи за разглеждане или одобряване, достатъчно време преди съответното заседание на съвместния комитет, документ, в който са изложени елементите на предложената позиция на Съюза.
                  По отношение на въпросите, посочени в точка 1, буква а), за одобряване от Съвета на предложената позиция на Съюза се изисква квалифицирано мнозинство. В останалите случаи предложената в подготвителния документ позиция на Съюза се счита за одобрена, освен ако определен брой държави членки, представляващи блокиращо малцинство, се противопоставят на това по време на заседание на подготвителния орган на Съвета или в срок от двадесет дни от получаването на подготвителния документ, в зависимост от това кое от двете събития настъпи по-рано. В случай на противопоставяне въпросът се отнася до Съвета.
                  Ако в хода на по-нататъшните срещи, включително на място, не е възможно да се постигне споразумение за това позицията на Съюза да бъде съобразена с новите елементи, въпросът се отнася до Съвета или до подготвителните му органи.
                  Комисията се приканва да предприеме своевременно необходимите мерки в отговор на решението на съвместния комитет, включително, по целесъобразност, публикуване на съответното решение в Официален вестник на Европейския съюз и представяне на евентуални предложения, необходими за изпълнение на това решение.


title: Решение на Съвета и на представителите на правителствата на държавите-членки на Европейските общности, заседаващи в рамките на Съвета от 20 септември 1976 година относно дейностите по икономическо сътрудничество в рамките на Съвместния комитет ЕО-Канада

text:
Важна правна забележка

|

41976D0755

Официален вестник n° L 260 , 24/09/1976 стр. 0036 - 0036 специално финландско издание: глава 11 том 3 стр. 0042  специално испанско издание: глава 11 том 6 стр. 0150  специално шведско издание: глава 11 том 3 стр. 0042  специално португалско издание глава 11 том 6 стр. 0150  специално чешко издание глава 11 том 12 стр. 97  - 97 специално испанско издание глава 11 том 12 стр. 97  - 97 специално унгарско издание глава 11 том 12 стр. 97  - 97 специално литвийско издание глава 11 том 12 стр. 97  - 97 LV.ES глава 11 том 12 стр. 97  - 97 MT.ES глава 11 том 12 стр. 97  - 97 PL.ES глава 11 том 12 стр. 97  - 97 SK.ES глава 11 том 12 стр. 97  - 97 специално словенско издание глава 11 том 12 стр. 97  - 97

		19760920Решениена Съвета и на представителите на правителствата на държавите-членки на Европейските общности, заседаващи в рамките на Съветаот 20 септември 1976 годинаотносно дейностите по икономическо сътрудничество в рамките на Съвместния комитет ЕО-Канада(76/755/ЕОВС, ЕИО, Евратом)СЪВЕТЪТ И ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ НА ЕВРОПЕЙСКИТЕ ОБЩНОСТИ, ЗАСЕДАВАЩИ В РАМКИТЕ НА СЪВЕТА,РЕШИХА:Определена конкретна дейност по икономическото сътрудничество може да бъде осъществена от Общността в рамките на Съвместния комитет ЕО-Канада единствено при условие че предварително се достигне – съгласно процедурите, използвани от Общността – до обща позиция в тази област, като, между другото, това условие е валидно при всички обстоятелства и независимо от степента, в която вече съществува обща политика относно сектора, в рамките на който би се вписала предвидената дейност.Съставено в Брюксел на 20 септември 1976 година.ПредседателM. van der Stoel--------------------------------------------------


title: Решение (ЕС) 2015/656 на Европейска централна банка от 4 февруари 2015 година относно условията, при които на кредитните институции се разрешава да включат междинната или годишната печалба в базовия собствен капитал от първи ред съгласно член 26, параграф 2 от Регламент (ЕС) № 575/2013 (EЦБ/2015/4)

text:
               25.4.2015

               BG

               Официален вестник на Европейския съюз

               L 107/76

         РЕШЕНИЕ (ЕС) 2015/656 НА ЕВРОПЕЙСКА ЦЕНТРАЛНА БАНКА
   от 4 февруари 2015 година
   относно условията, при които на кредитните институции се разрешава да включат междинната или годишната печалба в базовия собствен капитал от първи ред съгласно член 26, параграф 2 от Регламент (ЕС) № 575/2013 (EЦБ/2015/4)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Регламент (ЕС) № 1024/2013 на Съвета от 15 октомври 2013 г. за възлагане на Европейската централна банка на конкретни задачи относно политиките, свързани с пруденциалния надзор над кредитните институции (1), и по-специално член 4, параграф 1, буква г) и параграф 3, втора алинея от него,
   като има предвид, че:

               (1)

               С член 26, параграф 2 от Регламент (ЕС) № 575/2013 на Европейския парламент и на Съвета (2) се въвежда нова процедура, съгласно която е необходимо разрешението на компетентния орган за включването на междинната или годишната печалба в базовия собствен капитал от първи ред, преди институцията да е взела формално решение, с което се потвърждава окончателният размер на годишната печалба или загуба на институцията. Разрешението се предоставя, ако са изпълнени следните две условия: печалбата е потвърдена от независими от институцията лица, които отговарят за одитирането на отчетите ѝ; и институцията е представила доказателства, че всички очаквани отчисления от печалбата или дивиденти са приспаднати от размера на тази печалба.

               (2)

               В членове 2 и 3 от Делегиран регламент (ЕС) № 241/2014 на Комисията (3) се уточнява значението на „очакван“ за целите на член 26, параграф 2, буква б) от Регламент (ЕС) № 575/2013.

               (3)

               С Регламент за изпълнение (ЕС) № 680/2014 на Комисията (4) се установяват еднообразни изисквания по отношение на надзорната отчетност.

               (4)

               Съгласно член 4, параграф 1, буква г) от Регламент (ЕС) № 1024/2013 Европейската централна банка (ЕЦБ) е компетентният орган, който отговаря за предоставянето на разрешение на кредитните институции, по отношение на които упражнява пряк надзор, да включат междинната или годишната печалба в базовия собствен капитал от първи ред, ако са изпълнени горепосочените условия.

               (5)

               Предвид факта, че с Делегиран регламент (ЕС) № 241/2014 се хармонизира подходът към приспадането на очакваните дивиденти от междинната или годишната печалба за целите на предоставянето на разрешението съгласно член 26, параграф 2 от Регламент (ЕС) № 575/2013, разрешението за включване на междинната или годишната печалба в базовия собствен капитал от първи ред следва да бъде предоставено, когато бъдат изпълнени определени условия.

               (6)

               В случаите, когато условията за прилагането на настоящото решение не са изпълнени, ЕЦБ ще оценява индивидуално исканията за разрешение за включване на междинната или годишната печалба в базовия собствен капитал от първи ред,

         ПРИЕ НАСТОЯЩОТО РЕШЕНИЕ:
   Член 1
   Предмет и обхват
   1.   С настоящото решение се определят условията, при които ЕЦБ решава да предостави разрешение на кредитните институции да включат междинната или годишната печалба в базовия собствен капитал от първи ред съгласно член 26, параграф 2, букви а) и б) от Регламент (ЕС) № 575/2013.
   2.   С настоящото решение не се засяга правото на кредитните институции да поискат от ЕЦБ разрешение да включат междинната или годишната печалба в базовия собствен капитал от първи ред в случаите, неуредени от настоящото решение.
   3.   Настоящото решение се прилага спрямо кредитните институции, по отношение на които ЕЦБ упражнява пряк надзор съгласно Регламент (ЕС) № 468/2014 на Европейската централна банка (ЕЦБ/2014/17) (5).
   Член 2
   Определения
   За целите на настоящото решение се прилагат следните определения:

               1.

               „кредитна институция“ е кредитна институция съгласно определението по член 4, параграф 1, точка 1 от Регламент (ЕС) № 575/2013, по отношение на която ЕЦБ упражнява надзор;

               2.

               „на консолидирана основа“ има същото значение, както е определено в член 4, параграф 1, точка 48 от Регламент (ЕС) № 575/2013;

               3.

               „на подконсолидирана основа“ има същото значение, както е определено в член 4, параграф 1, точка 49 от Регламент (ЕС) № 575/2013;

               4.

               „консолидиращо лице“ е кредитна институция, която е длъжна да спазва установените в Регламент (ЕС) № 575/2013 изисквания на консолидирана или подконсолидирана основа, според случая, съгласно членове 11 и 18 от Регламент (ЕС) № 575/2013;

               5.

               „междинна печалба“ е печалбата, определена според приложимата счетоводна рамка, изчислена за референтен период, по-кратък от пълната финансова година, преди кредитната институция да е взела формално решение, с което се потвърждава тази печалба или загуба на институцията;

               6.

               „годишна печалба“ е печалбата, определена според приложимата счетоводна рамка, изчислена за референтен период, равен на пълната финансова година, преди кредитната институция да е взела формално решение, с което се потвърждава тази печалба или загуба на институцията;

               7.

               „съотношение на изплащане на консолидирано равнище“ е съотношението между: а) разпределените на собствениците на консолидиращото лице дивиденти, с изключение на изплатените по начин, който не намалява базовия собствен капитал от първи ред (например дивиденти под формата на акции); и б) разпределената на собствениците на консолидиращото лице печалба след облагане с данъци. Ако за дадена година съотношението между а) и б) е отрицателно или е по-голямо от 100 %, съотношението на изплащане се счита за 100 %. В случай че за дадена година печалбата по буква б) е равна на нула, съотношението на изплащане се счита за 0 %, ако дивидентите по буква а) са равни на нула, и за 100 %, ако дивидентите по буква а) са по-големи от нула;

               8.

               „съотношение на изплащане на индивидуално равнище“ е съотношението между: а) разпределените на собствениците на лицето дивиденти, с изключение на изплатените по начин, който не намалява базовия собствен капитал от първи ред (например дивиденти под формата на акции); и б) печалбата след облагане с данъци. Ако за дадена година съотношението между а) и б) е отрицателно или е по-голямо от 100 %, съотношението на изплащане се счита за 100 %. В случай че за дадена година печалбата по буква б) е равна на нула, съотношението на изплащане се счита за 0 %, ако дивидентите по буква а) са равни на нула, и за 100 %, ако дивидентите по буква а) са по-големи от нула.

         Член 3
   Разрешение за включване на междинна или годишна печалба в базовия собствен капитал от първи ред
   1.   За целите на член 26, параграф 2 от Регламент (ЕС) № 575/2013 на кредитните институции се разрешава да включат междинната или годишната печалба в базовия собствен капитал от първи ред, преди да е взето формално решение, с което се потвърждава окончателният размер на годишната печалба или загуба на институцията, при условие че кредитната институция изпълнява условията съгласно членове 4 и 5 от настоящото решение.
   2.   Условията съгласно членове 4 и 5 трябва да бъдат изпълнени преди предоставянето на съответните отчетни данни за собствените средства и за капиталовите изисквания съобразно датите на подаване на информация, предвидени в член 3 от Регламент за изпълнение (ЕС) № 680/2014.
   3.   Кредитните институции, които възнамеряват да включат междинната или годишната печалба в базовия собствен капитал от първи ред, са длъжни да изпратят писмо до ЕЦБ, към което прилагат изискваната съгласно членове 4 и 5 от настоящото решение документация. В срок до три работни дни от получаването ѝ ЕЦБ е длъжна да уведоми кредитните институции относно това дали документацията им съдържа изискваната съгласно настоящото решение информация.
   Член 4
   Потвърждение на печалбата
   1.   ЕЦБ счита изискването за потвърждение съгласно член 26, параграф 2, буква а) от Регламент (ЕС) № 575/2013 за изпълнено, ако уведомяващата кредитна институция ѝ представи подписан от външния си одитор документ, който отговаря на изискванията по параграфи 3 и 4.
   2.   Кредитните институции, които уведомяват за намерението си да включат междинната или годишната печалба в базовия собствен капитал от първи ред на различни равнища на консолидация или на индивидуална основа, могат да представят документа по параграф 1 на най-високото равнище на консолидация.
   3.   Потвърждението на годишната печалба се изразява в одиторски доклад или в удостоверително писмо, в което се посочва, че одитът не е приключил и че те не са установили нищо, което ги кара да считат, че окончателният доклад ще съдържа квалификации.
   4.   Потвърждението на междинната печалба се изразява или в одиторски доклад, или в доклад за преглед (както е определен той в Международния стандарт за ангажименти за преглед 2410, издадени от Съвета по международни одиторски стандарти и стандарти за изразяване на сигурност, или в сравним стандарт, приложим на национално равнище), или в удостоверително писмо съгласно изискванията на параграф 3, ако потвърждението, представено от кредитната институция, е одиторски доклад.
   Член 5
   Приспадане от печалбата на всички очаквани отчисления от печалбата или дивиденти
   1.   За да докаже, че всички очаквани отчисления от печалбата или дивиденти са били приспаднати от размера на печалбата, кредитната институция е длъжна да:

               а)

               представи декларация, в която се посочва, че тази печалба е записана съгласно предвидените в приложимата счетоводна рамка принципи и че обхватът на пруденциалната консолидация не е съществено по-широк от обхвата на потвърждението, което се съдържа в споменатия в член 4 документ на външния одитор; и

               б)

               представи на ЕЦБ документ, подписан от лице с представителна власт, в който се посочват основните елементи на междинната или годишната печалба, включително и приспаданията за очаквани отчисления от печалбата или дивиденти.

         2.   В случаите, когато междинната или годишната печалба се включва на консолидирана или подконсолидирана основа, изискванията по параграф 1 се изпълняват от консолидиращото лице.
   3.   Размерът на дивидентите, които ще бъдат приспаднати, е равен на стойността, която управителният орган е предложил формално или за която той е взел формално решение. Ако все още не е направено формално предложение или не е взето формално решение, размерът на дивидентите, които ще бъдат приспаднати, е равен на най-високата от следните стойности:

               а)

               максималния размер на дивидентите, изчислен в съответствие с вътрешната дивидентна политика;

               б)

               размера на дивидентите, изчислен въз основа на средното съотношение на изплащане през последните три години;

               в)

               размера на дивидентите, изчислен въз основа на съотношението на изплащане за предходната година.

         4.   Настоящото решение не се прилага спрямо приспадането на дивиденти въз основа на подход, който не е упоменат в параграф 3.
   5.   За целите на параграф 1, буква б) лице с представителна власт е това лице, което е надлежно упълномощено от управителния орган на институцията да се подписва от нейно име.
   6.   За целите на параграф 1 институциите използват образеца на писмо в приложението към настоящото решение.
   Член 6
   Влизане в сила
   1.   Настоящото решение влиза в сила на 6 февруари 2015 г.
   2.   Настоящото решение се прилага от датата на отчитане 31 декември 2014 г. в съответствие с член 2 от Регламент за изпълнение (ЕС) № 680/2014 г.

      Съставено във Франкфурт на Майн на 4 февруари 2015 година.

            Председател на ЕЦБ

         Mario DRAGHI

      (1)  ОВ L 287, 29.10.2013 г., стр. 63.

      (2)  Регламент (ЕС) № 575/2013 на Европейския парламент и на Съвета от 26 юни 2013 г. относно пруденциалните изисквания за кредитните институции и инвестиционните посредници и за изменение на Регламент (ЕС) № 648/2012 г. (ОВ L 176, 27.6.2013 г., стр. 1).

      (3)  Делегиран регламент (ЕС) № 241/2014 на Комисията от 7 януари 2014 г. за допълване на Регламент (ЕС) № 575/2013 на Европейския парламент и на Съвета по отношение на регулаторните технически стандарти за капиталовите изисквания за институциите (ОВ L 74, 14.3.2014 г., стр. 8).

      (4)  Регламент за изпълнение (ЕС) № 680/2014 на Комисията от 16 април 2014 г. за установяване на технически стандарти за изпълнение по отношение на надзорната отчетност на институциите съгласно Регламент (ЕС) № 575/2013 на Европейския парламент и на Съвета (ОВ L 191, 28.6.2014 г., стр. 1).

      (5)  Регламент (ЕС) № 468/2014 на Европейската централна банка от 16 април 2014 г. за създаване на рамката за сътрудничество в единния надзорен механизъм между Европейската централна банка и националните компетентни органи и с определените на национално равнище органи (Рамков регламент за ЕНМ) (ЕЦБ/2014/17) (ОВ L 141, 14.5.2014 г., стр. 1).

      ПРИЛОЖЕНИЕ
      [Наименование и информация за контакт на институцията]
      [Име и информация за контакт на координатора на съвместен надзорен екип]
      [място, дата]
      [референтен номер на институцията]

         Включване на печалба в базов собствен капитал от първи ред

      Уважаеми/а [господине/госпожо],
      За целите на представянето на данните от надзорната отчетност към [регулаторната дата на отчитане], съгласно член 26, параграф 2 от Регламент (ЕС) № 575/2013 на Европейския парламент и на Съвета и съгласно Решение (ЕС) 2015/656 на Европейската централна банка (ЕЦБ/2015/4), с настоящото Ви уведомявам за намерението на [наименование на институцията/банковата група/банкова подгрупа] да включи в [индивидуалния/консолидирания] си базов собствен капитал от първи ред нетната печалба от [междинните/годишните] си финансови отчети от [дата на баланса].
      Нетна печалба за включване в базовия собствен капитал от първи ред е изчислена по следния начин:

                  а)

                  неразпределена печалба преди данъчно облагане

                  [0 EUR]

                  б)

                  данъци

                  [0 EUR]

                  в)

                  други отчисления, наложени от надзорния орган (1)

                  [0 EUR]

                  г)

                  други очаквани отчисления, невключени в отчета за приходите и разходите (2)

                  [0 EUR]

                  д)

                  общ размер на отчисленията (б + в + г)

                  [0 EUR]

                  е)

                  размер на дивидентите, за които е взето решение или е направено предложение (3)

                  [0 EUR/празно поле]

                  ж)

                  максималния размер на дивидентите в съответствие с дивидентната политика (4)

                  [0 EUR]

                  з)

                  размер на дивидентите съгласно средното съотношение на изплащане (последните три години) (5)

                  [0 EUR]

                  и)

                  размер на дивидентите съгласно съотношението на изплащане за предходната година

                  [0 EUR]

                  й)

                  размер на дивидентите, които ще бъдат приспаднати (максимален размер за букви ж), з), и), ако няма данни за буква е); иначе буква е)

                  [0 EUR]

                  к)

                  въздействието на нормативни ограничения (6)

                  [0 EUR]

                  л)

                  печалба, която може да бъде включена в базовия собствен капитал от първи ред (a – д – й + к)

                  [0 EUR]

            С оглед на горепосочените цели с настоящото декларирам, че:

                  —

                  доколкото ми е известно, горепосочените цифри са точни,

                  —

                  печалбата е потвърдена от независими от тази институция лица, които отговарят за одитирането на отчетите ѝ съгласно изискванията в член 26, параграф 2 от Регламент (ЕС) № 575/2013 и в Решение (ЕС) 2015/656 (ЕЦБ/2015/4). За тази цел прилагам [одиторски доклад/доклад за преглед/удостоверително писмо] от [име на одитора],

                  —

                  печалбата е оценена съгласно предвидените в приложимата счетоводна рамка принципи,

                  —

                  всички очаквани отчисления от печалбата или дивиденти са приспаднати от размера на печалбата, както е посочено по-горе,

                  —

                  размерът на дивидентите, които ще бъдат приспаднати, е оценен съгласно Решение (ЕС) 2015/656 (ЕЦБ/2015/4). По-специално размерът на дивидентите, които могат да бъдат приспаднати, се основава на формално решение/предложение или, ако няма такова решение/предложение, на най-високата стойност измежду: i) максималния размер на дивидентите в съответствие с дивидентната политика; ii) размера на дивидентите въз основа на средното съотношение на изплащане през последните три години; iii) размера на дивидентите въз основа на съотношението на изплащане за предходната година. Ако очакваният размер на подлежащите на изплащане дивиденти е изчислен, като се използва диапазон на изплащане вместо фиксирана стойност, се използва горната граница на диапазона,

                  —

                  управителният орган на [наименование на институцията/банковата група/банковата подгрупа] се задължава да направи предложение за разпределянето на дивидентите, което е напълно съгласувано с горепосоченото изчисление на нетната печалба.

            С уважение,
      [име и длъжност на упълномощеното лице]

         (1)  Член 3, параграф 1, буква б) от Делегиран регламент (ЕС) № 241/2014.

         (2)  Член 3, параграф 2 от Делегиран регламент (ЕС) № 241/2014.

         (3)  Член 2, параграфи 2 и 10 от Делегиран регламент (ЕС) № 241/2014. Тази стойност следва да е равна на нула единствено ако е налице формално решение или предложение да не се разпределят дивиденти. Ако няма формално решение или предложение, полето не се попълва.

         (4)  Член 2, параграфи 4—6 от Делегиран регламент (ЕС) № 241/2014.

         (5)  Член 2, параграф 7 от Делегиран регламент (ЕС) № 241/2014.

         (6)  Член 2, параграф 9 от Делегиран регламент (ЕС) № 241/2014.


title: 2013/786/ЕС: Решение на Съвета от 16 декември 2013 година относно подписването от името на Европейския съюз и временното прилагане на Протокола между Европейския съюз и Съюза на Коморските острови за определяне на възможностите за риболов и на финансовото участие, предвидени в действащото Споразумение за партньорство в областта на рибарството между двете страни

text:
                  21.12.2013

                  BG

                  Официален вестник на Европейския съюз

                  L 349/4

         РЕШЕНИЕ НА СЪВЕТА
         от 16 декември 2013 година
         относно подписването от името на Европейския съюз и временното прилагане на Протокола между Европейския съюз и Съюза на Коморските острови за определяне на възможностите за риболов и на финансовото участие, предвидени в действащото Споразумение за партньорство в областта на рибарството между двете страни
         (2013/786/ЕС)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 43 във връзка с член 218, параграф 5 от него,
         като взе предвид предложението на Европейската комисия,
         като има предвид, че:

                     (1)

                     На 5 октомври 2006 г. Съветът одобри Споразумението за партньорство в областта на рибарството между Европейската общност и Съюза на Коморските острови (наричано по-нататък „Споразумението за партньорство“), като прие Регламент (ЕО) № 1563/2006 (1).

                     (2)

                     Протоколът към Споразумението за партньорство (2), който в момента е в сила, ще изтече на 30 декември 2013 г.

                     (3)

                     Съветът разреши на Комисията да договори нов протокол, с който на съдовете на Европейския съюз се предоставят възможности за риболов във водите на Коморските острови. В края на преговорите на 5 юли 2013 г. беше парафиран нов протокол.

                     (4)

                     С цел подновяване на риболовните дейности на съдовете на Европейския съюз новият протокол следва да се прилага временно, считано от 1 януари 2014 г., до приключването на процедурите по сключването му.

                     (5)

                     Следва да се подпише новият протокол,

               ПРИЕ НАСТОЯЩОТО РЕШЕНИЕ:

            Член 1
            Разрешава се подписването от името на Европейския съюз на Протокола между Европейския съюз и Съюза на Коморските острови за определяне на възможностите за риболов и на финансовото участие, предвидени в Споразумението за партньорство в областта на рибарството, което е в сила между двете страни (наричан по-нататък „протоколът“), при условие че посоченият протокол бъде сключен.
            Текстът на протокола е приложен към настоящото решение.

            Член 2
            Председателят на Съвета е оправомощен да посочи лицето/лицата, упълномощено(и) да подпише(ат) протокола от името на Европейския съюз.

            Член 3
            Протоколът се прилага временно, считано от 1 януари 2014 г., до приключване на процедурите по сключването му.

            Член 4
            Настоящото решение влиза в сила в деня на приемането му.

            Съставено в Брюксел на 16 декември 2013 година.

                  За Съвета

                  Председател

               V. JUKNA

            (1)  Регламент (ЕО) № 1563/2006 на Съвета от 5 октомври 2006 г. относно сключването на Споразумението за партньорство в сектора на рибарството между Европейската общност и Съюза Коморски острови (ОВ L 290, 20.10.2006 г., стр. 6).

            (2)  Протокол за определяне на възможностите за риболов и финансовата помощ, предвидени в Споразумението за партньорство в сектора рибарство между Европейската общност и Съюза Коморски острови (ОВ L 335, 18.12.2010 г., стр. 3).